google/wiki40b huggingface dataset:
Kuusiku katsekeskus

Kuusiku katsekeskus (varasema nimega Kuusiku katsebaas või Kuusiku katsejaam) on Eesti Põllumajandusuuringute Keskuse struktuuriüksus, kus tehakse sordi-, mullaharimise-, taimekaitse jpm katseid.
Katsekeskuse ajalugu ulatub 1924. aastasse, kui Arukülast toodi üle Kuusiku mõisasse Riigi Põllutöö Katsejaam. Jaamast kujunes Eesti juhtivaid agrotehnika- ja agrokeemia uurimisasutusi. 1939 nimetati jaam ümber Riigi Põllumajanduse Uurimis- ja Katseinstituudiks. 1944-1946 kandis jaam nime Kuusiku Põllumajanduse Uurimisinstituut. 1946-1956 kandis nime ENSV Teaduste Akadeemia Taimekasvatuse Instituudi Kuusiku filiaal ja hiljem Eesti Maaviljeluse ja Maaparanduse Teadusliku Uurimise Instituudi katsebaas.
Panganukk

Panganukk (ka Panga nukk, Panganeem) on neem Saare maakonnas Vilsandil.
Georgi Gamov

Georgi Gamov (Георгий Антонович Гамов, George Gamow, 1904 Odessa – 1964 Boulder) oli füüsik. 
Ta lahkus 1933. aastal Nõukogude Liidust Ameerika Ühendriikidesse. 
Ta tegeles tuumafüüsika ja kosmoloogiaga. 
Muuhulgas tegeles ta ka molekulaargeneetikaga. Ta võttis kasutusele translatsiooni termini valgusünteesi kirjeldamisel.
Eesti Sordiparanduse Selts

Eesti Sordiparanduse Selts oli aastatel 1919–1940 sordiaretuse, -valiku ja seemnekasvatuse temaatikaga tegelenud organisatsioon. Aastani 1922 kandis selts nime Eesti Sordiparanduse ja Seemnekasvatuse Edendamise Selts.
Seltsi valduses olid Jõgeva sordiaretusjaam, Kehra aretusjaam (aastani 1925) ja Sangaste aretusjaam (aastani 1938).
Seltsi eestvõttel korraldati nt seemneviljanäitusi, kursusi ja viidi läbi seemnepõldude tunnustamist.
2011. aasta Venemaa parlamendivalimised

Valimistel osalenud erakonnad

Valimistel oli õigus osaleda ametlikult registreeritud parteidel, mida oli seitse: Ühtne Venemaa, Venemaa Föderatsiooni Kommunistlik Partei, Venemaa Liberaaldemokraatlik Partei, Õiglane Venemaa, Venemaa Patriootide Partei, Pravoje Delo ja Jabloko. Neist kolm viimast pidid osalemiseks koguma 150 000 toetaja allkirjad, sest ei ole esindatud ametisoleva Riigiduuma koosseisus. Endise peaministri Mihhail Kasjanovi erakonda ei registreeritud ja seetõttu ei saanud nad kandideerida.

Valimiste kulg

Valimisjaoskonnad olid avatud kell 8-20 kohaliku aja järgi. Valimisjaoskondade koguarv oli 95 000.

Valimisaktiivsus

Kella 18.00-ks (Moskva aja järgi) oli valimisaktiivsus 50,4 protsenti. Lõplikuks valimisaktiivsuseks kujunes 60,2%.

Vaatlejad

Eestist olid vaatlejatena Riigikogu liikmed Juku-Kalle Raid, Väino Linde ja Mihhail Stalnuhhin.

Rikkumised

Erinevatest rikkumistest teatasid Euroopa Julgeoleku- ja Koostööorganisatsiooni (OSCE), Euroopa Nõukogu Parlamentaarne Assamblee ning Demokraatlike Institutsioonide ja Inimõiguste Ameti (ODIHR) vaatlejad.
Venemaa sõltumatu assotsiatsioon Golos on esitanud 5300 kaebust rikkumiste kohta valimistel.
Riigikogu liige Juku-Kalle Raid teatas, et mitmes jaoskonnas ei olnud kandidaatide nimekirja väljas ning valimiskabiinis pildistati hääletussedeleid.

Valimistulemused

Riigiduumasse pääsesid samad erakonnad, mis 2007. aasta valimistel: Ühtne Venemaa (49,54% häältest ja 238 kohta), Venemaa Föderatsiooni Kommunistlik Partei (19,16% häältest ja 92 kohta), Venemaa Liberaaldemokraatlik Partei (13,22% ja 64 kohta) ja Õiglane Venemaa (11,66% ja 56 kohta) .
7% künnist ei ületanud Jabloko, kes sai 3,43% häältest, Venemaa Patriootide Partei 0,97%-ga ja Pravoje Delo 0,6%-ga.

Reaktsioon

Moskvas ja Peterburis toimusid poliitiliste opositsiooniliikumiste korraldatud meeleavaldused, kus protesteeriti valimistel aset leidnud rikkumiste ja kallutatud valimistulemuste vastu. Politsei pidas kahes linnas kokku kinni 5. detsembril umbes 400 inimest ja 6. detsembril umbes 500 inimest. Venemaa inimõigustevolinik Mihhail Fedotov kritiseeris nii Moskva politsei kui ka kohtute tegevust opositsiooni meeleavalduste mahasurumisel.
Nõukogude Liidu viimane president Mihhail Gorbatšov võime üles tühistama ulatuslike pettuste tõttu valimiste tulemused ja korraldama uued valimised.
USA välisminister Hillary Clinton väljendas tõsist muret Riigiduuma valimiste läbiviimise üle ja märkis, et valimisi ei saa pidada ei vabadeks ega õiglasteks.
Venemaa keskvalimiskomisjon avaldas oma ametliku aruande valimiste läbiviimise kohta 3. veebruaril 2012. Selles väideti, et 90 protsenti valimiste korralduse ja valimistulemuste võltsimise kohta esitatud kaebustest osutus alusetuks. Kokku esitati komisjonile 1686 kaebust, millest komisjon suutis tuvastada rikkumise vaid 195 kaebuse ehk 11,5% kaebuste puhul.
Laar

Levila

Nad elavad Indohiinas, Tais, Sumatral ja Malaka poolsaarel. Neid loetakse headeks loomaaedade kasvandikeks.

Kirjeldus

Laarid on üsna väiksed ahvid – emasahvid kaaluvad 4,4–6,8 kg ja isasahvid 5,0–7,6 kg. 
Värvus on neil varieeruv – karv võib olla nii kreemjas, pruun kui ka must.

Sigimine

Paaritumine võib toimuda igakuiselt. Tiinus kestab kuni 6 kuud. Emasahv sünnitab tavaliselt ühe järglase. Laarid elavad laariperedena – ühes peres elavad koos tavaliselt suguküpsuse saavutanud emane, isane ja erinevas vanuses laaripojad.
Grieg

Grieg on Norra perekonnanimi.
Jelena Všivtseva

Jelena Všivtseva (aastani 1992 Poljakova; sündinud 13. detsembril 1972 Narvas) on Eesti endine laskesuusataja.
Ta osales 1992. aastal Albertville'i taliolümpiamängudel ja 1994. aastal Lillehammeri taliolümpiamängudel.
Aastatel 1993–1994 võitis ta Eesti meistrivõistlustel laskesuusatamises individuaalselt kuld-, hõbe- ja pronksmedali. Ajavahemikul 1988–1998 võitis ta 9 korda Eesti meistrivõistlused laskejooksus.
Gravitatsiooniseadus

Kehtivuspiirkond

Newtoni gravitatsiooniseadus kehtib suure täpsusega suhteliselt nõrkades gravitatsiooniväljades ja väikestel kiirustel. Täpsemalt, Newtoni valem kehtib tingimustel  ja , kus  on gravitatsioonipotentsiaal, v on kiirus ja c on valguse kiirus vaakumis. Vastasel korral tuleb kasutada Einsteini üldrelatiivsusteooriat (Newtoni teooria on piirjuht üldrelatiivsusteooriast). Isegi Päikesesüsteemi planeetide liikumises esineb väikseid iseärasusi (periheeli aeglane pretsessioon), mille põhjendamiseks on vaja üldrelatiivsusteooriat. Samuti ei anna Newtoni teooria kvantitatiivselt õiget tulemust valguse kõrvalekaldumisele gravitatsiooniväljas.

Rakendused

Newtoni gravitatsiooniteooria põhilisteks rakendusvaldkondadeks on ballistika (mürskude, rakettide, kosmoselaevade liikumine gravitatsiooniväljas), planeetide jt. taevakehade liikumise analüüs jms. Newton tuletaski oma teooria, lähtudes empiirilistest andmetest planeetide liikumise kohta, mis olid formuleeritud juba varem Kepleri seadustena.
Uku ja Vanemuine

"Uku ja Vanemuine" (täisnimega "Uku ja Vanemuine ehk Eesti jumalad ja rahvad") on Karl August Hermanni 1907 valminud lauleldus, mida peetakse eesti esimeseks ooperikatsetuseks. Teose libreto kirjutas samuti Hermann, kes kasutas selleks rahvamuistendeid. Teose orkestreeris ja avamängu lisas Adalbert Wirkhaus. Teos kanti esimest korda ette 1908. Teos ei leidnud tollal noorte muusikute seas heakskiitu.
1997 tegi Raimo Kangro teosele uue orkestreeringu ja kirjutas teosele ka järje "Uku ja Ecu".
Põlendikukivi

Põlendikukivi on kaitsealune rändrahn Harju maakonnas Viimsi vallas. Naissaarel olev suurim rändrahn.
Krimmi sõja ajal süüdati saarel mets põlema. Rahn pragunes suurest kuumusest, sellest ajast ongi rahnu nimeks põlendikukivi. Kivimiliselt on tegemist graniidi, täpsemalt rabakiviga. 
Rahnu mõõtmed on 9,8×6,7×6,0 m, ümbermõõt 26,7 m.
Naissaarel oli veel suurem rändrahn, kuid selle hävitasid pärast teist maailmasõda venelased, kes rajasid saarele meremiinide laod ja montaažitehase. 
Rahnu koordinaadid on: 59° 33′ 15″ N, 24° 30′ 41″ E.
Potentsiaalne voolamine

Potentsiaalseks voolamiseks nimetatakse voolava aine (vedeliku või gaasi) voolamist, kui kiiruste vektorväli on niisugune, et tal on potentsiaaliväli (potentsiaal).
Niisugune voolamine esineb homogeenses voolavas aines, kui ta on keerisevaba (rootorivaba) ning ei esine hõõrdejõude või need on tühised. Homogeense ning hõõrdumiseta voolava aine igal paigalseisust algaval voolamisel on niisugune potentsiaal.
Potentsiaalne voolamine on Euleri liikumisvõrranditega kirjeldatava ideaalse vedeliku hüdrodünaamika erijuht.
Sobat

Sobat ('Sobat' on inglise nimi; araabia keeles النيل الاصفر An-Nīl al-Aşfar) on jõgi Aafrikas.
Algab Baro ja Pibori ühinemisel. Pikkus Baro lätteist arvestades 730 km. Valgla pindala umbes 350 000 km². Voolab rahulikult loodesse ja läände. Suubub paremalt Valgesse Niilusesse.
Vihmaperioodil, juunist detsembrini veerohke, maksimumiga novembris. Keskmine vooluhulk suudmes 412 m³/s. Kuival aastaajal (meie talvel ja kevadel) paljud tema lisajõed kuivavad. Laevatatav vihmaperioodil suudmest 300 km pikkuselt ülesvoolu.
Muinsuskaitse aastaraamat 2007

Muinsuskaitse aastaraamat 2007 on Muinsuskaitse aastaraamat, mis ilmus 2008. aastal ja kajastas Eesti muinsuskaitses ja mälestisel 2007. aastal toimunut. Toimetaja oli Kais Matteus.
Graafi kanooniline esitus

Graafi kanooniline esitus (inglise: graph canonization) on graafi esitus mingil kaudsel, mitmesuguseid invariante kasutaval viisil – soovitatavalt isomorfismi täpsusega. Graafi kanoonilist esitust võib nimetada ka graafi identifitseerimiseks.
Kanoonilise esituse probleemi püstitas Lazlo Babai  1977. aastal.
Frank Harary  järgi on kanooniline esitus võimalik globaalinvariantide (polünoomid, spektrid jt) täieliku süsteemi baasil. A. Zõkov  on arvamusel, et see on lahendatav graafi tihedust, tsükleid, klikke jne iseloomustavate lokaalsete invariantide baasil. S. Locke  leiab, et isomorfismi testimiseks sobivad hästi kahendsüsteemis esitatud ülipikad 3-kuup-koodid. Kanooniliste vormide otsingud on jätkuvalt aktuaalsed . Paraku ei sisalda niisugused esitused teavet graafi struktuuri ega selle sümmeetriaomaduste kohta.

Graafi kanooniline esitus graafi seosmaatriksi astendamise baasil

Tipupaarid graafi lähte seosmaatriksis  moodustavad vaid kaks klassi: servade ja mitteservade klassi. Seosmaatriksi korrutamisel iseendaga,  suureneb klasside arv  ja see jätkub teatud astmeni  ning lõppeb siis. Klassi identifikaatoriteks on ühesuguste väärtustega elemendid  korrutises . Oluline on, et maksimaalse arvu  korral identifitseeritakse kõik tipupaari klassid. 
Tipupaari klassid langevad kokku graafi  tipupaari orbiitidega (see on rühmateooria mõiste). Kontranäiteid ei ole tuvastatud. See fakt vajab tõestamist või ümberlükkamist. Tipuorbiidid tulevad ilmsiks korrutise   korrastamise käigus..
Identifikaatorite  väärtused on järjestatavad jadaks  … . Saadud korrutise  igale reale  kinnistada vector  mis esitab tipupaari klasside arvu selles reas. Kõikide ridade   ja veergude  leksikograafiline ümberjärjestamine vektorite   põhjal korrutises  moodustab korrastatud korrutise  mis esitab kõik tipupaaride- ja tippude orbiidid. See kujutab endast isomorfsete graafide printsipiaalset invarianti..
Ka graafi semiootiline mudel on aga selline kanooniline esitis, mis kujutab endast isomorfsete graafide olulist invarianti ning esitab nii graafi struktuuri kui ka selle sümmeetriaomadusi .
Kālī

Kālī (ka Kālikā) on hindu jumalanna, keda seostatakse igavese energiaga.
Nimi Kālī tuleb sanskriti keele sõnast kāla, mis tähendab musta, aega või surma.
Tihti kujutatakse Kālīt tumeda ja vägivaldsena, ta varaseimal hävitava tegelase kehastusel on siiani mõju.
Kālīt peetakse aja ja muutuste jumalannaks.
Kokapõõsas

Liigid

Kokapõõsal on kaksteist peamist liiki ja alamliiki. Kaks alamliiki – Erythroxylum coca var. coca ja Erythroxylum coca var. idapu – on fenotüüpiliselt sarnased. Nendega suguluses oleval suure kokaiinisisaldusega kolumbia punapuul on kaks alamliiki: Erythroxylum novogranatense var. novogranatense ja Erythroxylum novogranatense var. truxillense, mis on samuti fenotüüpiliselt sarnased, kuid morfoloogiliselt eristatavad.

Kasvatamine

Kokapõõsast kultiveeritakse madalamates kõrgustes Andide idanõlvadel. Varajasest ajast on Venezuela, Colombia, Ecuadori, Peruu, Boliivia, Brasiilia, Põhja-Argentina ja Trinidadi algasukad kasutanud kokapõõsa lehti nende ergutavate omaduste pärast.
Kokapõõsas kasvab aladel, kus toiduallikaid on vähe.
1980. aastatest on kokapõõsa kultivatsioon vastuoluline, kuna seda kasvatatakse kokaiini tootmiseks, mida kasutatakse illegaalselt mõnuainena, kuid legaalselt meditsiinis, näiteks tuimestina.
Enamikus riikides pole kokapõõsa kasvatamine lubatud.

Toimeained

Kokalehed sisaldavad mitmeid vajalikke toitaineid, proteiine, rasvu, süsivesikuid, kiudaineid, kaltsiumi, rauda, fosforit ja mitmeid vitamiine, nagu A-, C- ja E-, B1-, B2- ja B3-vitamiin.
Lehtedes on kokaiini, tsis- ja trans-tsinnamüülkokaiini, bensüülekgoniini, kokamiini, tropakokaiini, valariini, hügroliini, kuskhügriini, nikotiini, rutiini, isokvertsetiini, kokatanniinhapet, metüülsalitsülaati, metanooli jpm.
Düsmenorröa

Düsmenorröa ehk valulik menstruatsioon on haiguslik seisund, mil menstruatsiooniga kaasub tõsine valu, mille tõttu naise toimetulek olulisel määral häirub.
Düsmenorröad klassifitseeritskase RHK-10 järgi koodidega N94.4, N94.5, N94.6
Kohalik Mull

Kohalik Mull (inglise keeles Local Bubble) on hõrendatud kuuma gaasi piirkond tähtedevahelises keskkonnas Linnutee galaktika Orioni haru sees. 
Piklikukujulise Kohaliku Mulli suurus on vähemalt 300 valgusaastat ja ta koosneb neutraalsest vesinikust tihedusega umbes 1/10 tähtedevahelise keskkonna keskmisest tihedusest, mis omakorda on 0,5 aatomit kuupmeetri kohta. Kuum hõrendatud gaas (temperatuuriga umbes miljon Kelvini kraadi) kiirgab röntgenikiirguse diapasoonis. 
Kohalik Mull moodustus mitme supernoova plahvatuse tulemusena umbes 10–12 miljonit aastat tagasi. 
Meie Päikesesüsteem läbib Kohaliku Mulli piirkonda viimase 5 või isegi 10 miljoni aasta jooksul. Tänapäeval läbib Päikesesüsteem Kohaliku Mulli sees olevat Kohalikku Tähtedevahelist Pilve, mis on väheldane tihedam ala (0,1 aatomit kuupsentimeetris).
Dünaburgi maakond

Ajalugu

Maakond rajati 1772. aastal. Algselt kuulusid selle alad Pihkva kubermangu koosseisu. Aastal 1776 hakkas maakond kuuluma Polotski kubermangu, 1796. aastal Valgevene kubermangu ja aastast 1802 Vitebski kubermangu. Maakond piirnes põhjas Liivimaa kubermangu ja Vitebski kubermangu Režitsa maakonnaga, idas Drissa maakonnaga, läänes ja lõunas Kuramaa kubermanguga. Vitebski kubermangus oli maakonna pindala 4393 km².
Aastal 1913 oli maakonna territooriumil üks linn (Dvinsk ehk Daugavpils), seitse alevit ja 16 valda.
Aastal 1920 läksid Dünaburgi maakonna alad Läti koosseisu. Maakond (idas Drissa maakonna arvelt veidi laienenuna) sai ka Läti administratiivüksuseks ja oli kuni aastani 1949 Läti NSV administratiivüksus.
Aastal 1940 oli maakonna territooriumil 6 linna, lisaks Daugavpilsile ka Gostiņi (tänapäeval Pļaviņase osa), Krāslava, Krustpils, Līvāni ja Preiļi. Toona oli maakonna koosseisus 25 valda.
Aastal 1941 liideti Krustpilsi ja Gostiņi ümbrus Jēkabpilsi maakonnaga. Aastal 1947 eraldati maakonnast Krāslava maakond. Aastal 1949 maakond likvideeriti, selle territoorium jagunes Daugavpilsi, Līvāni ja Preiļi rajoonide vahel.

Rahvastik

Aastal 1897 elas maakonnas 237 000 inimest, tegemist oli rahvarohkeima maakonnaga Vitebski kubermangus. Elanikest moodustasid enamiku lätlased (39%), juute oli 20%, venelasi 15,3%, valgevenelasi 13,8%, poolakaid 9,1% ja sakslasi 1,8%.
Aastal 1928 moodustasid lätlased maakonna elanikest 55%. Venelasi oli 18%, juute 10%, valgevenelasi 9% ja poolakaid 8%.
III liiga 1996/97

III liiga 1996/97 on Eesti jalgpalli tugevuselt neljas liiga III liiga 1996. ja 1997. aasta hooaeg, mis jaguneb nelja tsooni - ida, põhi, lõuna ja lääs.
Anija tee

Anija tee (riiklik registreerimisnumber 11131) on kõrvalmaantee Anija vallas. Tee pikkuseks on 1,7 km.
Tee saab alguse Jägala–Käravete maantee kümnendal kilomeetril Partsaare ja Kuusemäe külade piiril. Tee läbib Partsaare, Kuusemäe ja Anija külad. Tee lõpeb Kose–Jägala maantee kolmekümne neljandal kilomeetril Anija külas. Tee ületab 3 truupi. Bussipeatusi teele ei jää.
Tee on mustkattega. Tee on klassita. Liiklussagedus teel on 200–500 autot ööpäevas. Anija küla tiheasustusega alal on kiiruspiirang 30 km/h. Teevalgustuse kohta andmed puuduvad.
Pedassaare neem

Pedassaare neem on üks Vergi poolsaare neemedest.
Kitsukest neeme katab männi enamusega mets. Neeme ümbruses kasvavad ka Eesti vanimad männid.
Pedassaare neem jagab kaheks Pedassaare lahe. Ühele poole neeme jäävad liivaluited ning liivase põhjaga ja väheste kividega nn Suur Laht, teisele poole kividerohkem ja madalam kõrkjatest piiratud Väike Laht.
Neeme pindala on 7,6 ha.
Billy Graham

William Franklin Graham (7. november 1918 Charlotte, Põhja-Carolina – 21. veebruar 2018 Montreat, Põhja-Carolina) oli Ameerika Ühendriikide vaimulik, kõige tuntum kristlik evangelist USA-s, paljude raamatute autor. Ta tegutses Lõuna Baptistide Konventsioonis ja oli mitme USA presidendi vaimulik nõuandja.
Ta sündis neljalapselise pere vanima lapsena, tal oli vend ja kaks õde. Ta lõpetas aastal 1936 keskkooli (Sharon High School), misjärel asus õppima Bob Jonesi Ülikoolis, mis toona asus Clevelandis Tennessees.
Tal on omanimeline täht Hollywoodi kuulsuste alleel.

Perekond

Ta abiellus 13. augustil 1943 Ruth Belliga (10. juuni 1920 – 14. juuni 2007), kelle vanemad olid presbüterlastest misjonärid Hiinas. Neil sündis viis last: Virginia Leftwich Graham (1945), Anne Graham Lotz (1948), Ruth Graham (1950), Franklin Graham (1952), kes võttis hiljem üle isa töö, ja Nelson Edman Graham (1958).

Terviseprobleemid

Ta põdes aastast 1992 Parkinsoni tõbe. Tal on olnud eesnäärmevähk.

Seosed Eestiga

Ta külastas 1984. aasta sügisel Nõukogude Liitu ja viibis Eestis kolm päeva. Ta jutlustas Tallinnas Oleviste kirikus, kus kuulajaskond ulatus arvatavalt 4500 inimeseni. 25 aastat hiljem, mais 2009 oli Tallinnas ta poeg Franklin Graham, kes oli peakõneleja Saku Suurhallis toimunud üritusel "Lootuse festival". Eesti keeles on ilmunud mitu Billy Grahami raamatut, tuntuim neist on "Rahu Jumalaga", mis ilmus juba Nõukogude okupatsiooni ajal põrandaaluse tõlkena.
Hulga kate

Hulga kate on matemaatikas niisugune hulkade süsteem, mille ühend sisaldab (katab) vaadeldavat hulka. Tihti nimetatakse katteks just vaadeldava hulga sellist alamhulkade süsteemi, mille ühend vaadeldava hulgaga kokku langeb. 
Sellist katte alamsüsteemi, mis ühtlasi vaadeldava hulga katteks osutub, nimetatakse selle katte alamkatteks.
Elizabeth Álvarez

Elizabeth Álvarez (sünninimi Elizabeth Álvarez Ronquillo; sündinud 30. augustil 1977 Ciudad Juárezes) on Mehhiko näitleja. Ta mängib telenovela'des.
Leideni manifest teaduse paremaks hindamiseks

Leideni manifest teaduse paremaks hindamiseks (inglise Leiden Manifesto for research metrics) rõhutab teaduse õiglasema hindamise vajalikkust. Manifesti autorid juhivad tähelepanu sellele, et kvantitatiivseid teaduse hindamise meetodeid, näiteks bibliomeetriat, kasutatakse sageli ilma piisava kriitikameeleta ja seega varitseb oht, et teaduse hindamisprotsessi hõlbustamiseks loodud abivahendid muutuvad eesmärgiks iseeneses. Autorite arvates on teaduse õiglasemaks hindamiseks vaja saavutada tasakaal kvantitatiivse ja kvalitatiivse osa vahel.
Manifest avaldati 23. aprillil 2015 ajakirjas Nature. Selle koostajateks on viis teadlast, kes puutuvad enda töös kokku ka teaduse hindamisega. Kolm nendest töötavad Leideni Ülikooli teadus- ja tehnoloogiauuringute keskuses, mis on üks maailma juhtivaid bibliomeetriakeskusi ning kus koostatakse niinimetatud Leideni edetabelit.

Taust

Manifesti kavand valmis 2014. aastal Leidenis toimunud STI konverentsil (19th International Conference on Science and Technology Indicators). Manifest on saanud nime selle konverentsi asukoha järgi.
Johann Kokla

Johann Kokla  (13. jaanuar 1892 – 30. märts 1933) oli Eesti riigiametnik ja Läänemaa politseiprefekt.
Johann Kokla lõpetas Tallinnas linnakooli. Pärast kooli lõpetamist 1909. aastal asus Kokla tööle ametnikuna Märjamaa posti-telegraafikontoris. Kuid varsti lahkus ta seal ning läks põllutööle. Maist novembrini 1914 oli ta Haapsalu 2. politseijaoskonna noorem kirjatoimetaja (asjaajaja).
Novembris 1918 asus Kokla taas tööle Eesti miilitsasse; pärast selle ümbernimetamist politseisse. Esialgu oli ta Läänemaa miilitsaülema sekretär, seejärel abi. Märtsis 1919 suunati senine miilitsaülem Villem Väeden teisele tööle ning Läänemaa korravalvureid hakkas juhtima Johann Kokla. 
Aastal 1926 loodud Lääne-Saare prefektuuri juhtis ta kuni oma surmani 30. märtsil 1933.
Mart Humal

Mart Humal (sündinud 18. veebruaril 1947) on eesti muusikateadlane ja helilooja.
Ta on Arnold Humala poeg.
Mart Humal on Eesti Muusika- ja Teatriakadeemia professor.

Tunnustused

Ta on Heino Elleri muusikapreemia laureaat aastatest 2000 ja 2009.
Eesti Filmiajakirjanike Ühing

Eesti Filmiajakirjanike Ühing on Eesti üks filmiorganisatsioone. Ühing tegutseb alates 1993. aastast ja on rahvusvahelise filmikriitikuge ja ajakirjanike organisatsiooni FIPRESCI liige.
Aastast 1993 annab Eesti Filmiajakirjanike Ühing välja Eesti Filmiajakirjanike Ühingu aasta filmi auhinda.
Dmitri Iljitš Uljanovi kortermuuseum

Dmitri Uljanovi kortermuuseum oli Tartus 1982. aastal asutatud muuseum, mis oli pühendatud Nõukogude Liidu rajaja Vladimir Iljitš Lenini (Uljanovi) nooremale vennale Dmitri Iljitš Uljanovile, kes õppis 1900. aasta septembri lõpust 1901. aasta detsembri alguseni Tartu Ülikooli arstiteaduskonna viiendal kursusel. 
Muuseum reorganiseeriti aastatel 1988-1989, selle uueks nimeks sai Tudengimuuseum. 1997. aastal muuseum suleti.

Ajalugu

Muuseum avati Tartu Ülikooli 350. aastapäeva pidustuste raames 15. septembril 1982. See tegutses Vaksali linnaosas aadressil Veski tänav 61 (tollal Nikolai Burdenko tänav 61) asuva puumaja mansardkorrusel, kus Dmitri Uljanov õpingute ajal 1900-1901 elas. Ekspositsioonis oli nii Uljanovile kuulunud kui ka ajastule tüüpilisi esemeid, mille abil tutvustati tema tegevust arstina ja revolutsioonilise liikumise osalisena: koopiad Uljanovi avaldustest Tartu ülikooli rektorile ja arstiteaduskonna dekaanile vastuvõtuks V kursusele, tema isikliku toimiku lehtede koopiad, sandarmi ettekirjutus, mis keelas osalemise mis tahes salaühingutes, eksamiprotokollid ning Dmitri Uljanovi allakirjutatud arstivanne. Muuseumi osaks oli ka nimitegelase memoriaaltuba, mis püüdis võimalikult täpselt jäljendada XIX sajandi lõpu ja XX sajandi alguse Tartu tudengi üürituba. Toa eksponaadid valiti kirjelduste põhjal, mis sisaldusid Uljanovi kirjades omastele. Lisaks tutvustati muuseumi avamisaegses ekspositsioonis laiemalt üliõpilasliikumist ja marksismi levikut sajandivahetuse Tartus ning põgusalt ka ülikooli "tänapäeva" 1982. aastal. Dmitri Uljanovi kortermuuseum oli TRÜ Ajaloo Muuseumi filiaal. 1988. aastal ilmunud raamatu "Tartu muuseumid" andmeil külastas muuseumi keskmiselt 10 000 inimest aastas. Aastatel 1982–1986 oli muuseumi juhataja Elli Jaska, kelle ametikoha võttis 1986. aastal üle ajaloolane Aleksei Paukson, senine muuseumi vanemteadur.
1988.-1989. aastal reorganiseeriti muuseum Tudengimuuseumiks, kus eksponeeriti tudengitoa sisustust XVII sajandil, XIX sajandi lõpus ja XX sajandi alguses (publikule avati uus ekspositsioon detsembris 1989). 1997. aastal Tudengimuuseum likvideeriti ning varad viidi TÜ ajaloomuuseumisse Toomemäel. Ajaloomuuseumi tollane direktor Ela Martis põhjendas sulgemist ruumide kehva seisukorraga, samuti tudengite passiivsusega: ärksam osa tudengeist oli Martise sõnul koondunud organisatsioonidesse ja muuseumi ei vajanud, "tudengid, kes pole organiseerunud, ei käi niikuinii kusagil, ka nemad seda muuseumi ei vaja".
Mihkel Janson

Mihkel Janson (ka Mihkel Jaanson; 1888 Viluvere – surmaaeg ja -koht teadmata) oli Eesti poliitik.
Mihkel Janson sündis aastal 1888 Pärnumaal, Viluveres. Ta on õppinud Eidapere klaasivabriku algkoolis ja Pärnu linnakoolis. Hiljem jätkas ta edasiõppimist omal käel.
Aastal 1917 Vene sõjaväes teenides evakueeriti tema väeosa kaugemasse riigiosasse, kust ta alles aastal 1920 kodumaale tagasi jõudis. Ta oli aastast 1921 vallakirjutaja Pärnumaal.
Ta oli II Riigikogu liige Eesti Sotsiaaldemokraatliku Tööliste Partei fraktsioonis 3. oktoobrini 1925, mil ta astus tagasi. Tema asemele asus Alma Ostra-Oinas.